
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

изх. № ………………………………………..
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Предложение за приемане на Годишната програма за управление и разпореждане с имоти – общинска собственост в Община Златоград през 2025 година 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание чл. 8, ал. 9 от Закона за общинската собственост, чл. 4, ал. 2 от Наредба № 2 за реда за придобиване, управление и разпореждане с общинско имущество на територията на Община Златоград и на базата на действащата Стратегията за управление и разпореждане на общинската собственост за периода 2023-2027 г., е разработена Годишната програма за управление и разпореждане с имотите – общинска собственост на територията на Община Златоград през 2025 година. Програмата следва да се приеме до приемането на Бюджета на Общината за 2025 година.

Съгласно чл. 4, ал. 4 от Наредба № 2 за реда за придобиване, управление и разпореждане с общинско имущество на територията на Община Златоград, Кметът на Община Златоград предостави проекта на Годишната програма за управление и разпореждане с имотите – общинска собственост на територията на Община Златоград за публично обсъждане от местната общност, чрез публикуване на покана, на  16.04.2025г. на интернет страницата на Община Златоград.

Публичното обсъждане се проведе на 25.04.2025 г. от 16.00 ч.,  в заседателната зала, находяща се на втори етаж в сградата на Общинска администрация Златоград с публичното обсъждане на бюджета за 2025 г. 
Към дата на внасяне на настоящата докладна записка не са постъпили предложения към така представеният за обсъждане проект на Годишната програма.
В изпълнение на чл. 8, ал. 9 от Закона за общинската собственост внасям предложение за приемане на Годишна програма за управление и разпореждане с имоти – общинска собственост на територията на Община Златоград през 2025 година.

Предлагам следният проект на

                                          Р Е Ш Е Н И Е

Общински съвет Златоград на основание чл. 21, ал.1, т. 12 от ЗМСМА, във връзка с чл. 8, ал. 9 от Закона за общинската собственост и чл. 4, ал. 2 и ал. 4 от Наредба № 2 на Общински съвет Златоград, за реда за придобиване, управление и разпореждане  с общинско имущество на територията на Община Златоград,      

Р Е Ш И:
Приема ГОДИШНА ПРОГРАМА за управление и разпореждане с имотите – общинска собственост на територията на Община Златоград през 2025 година, приложена към настоящото решение. 

Приложение: проект на ГОДИШНА ПРОГРАМА за управление и разпореждане с имотите – общинска собственост на територията на Община Златоград през 2025 година
С уважение,

МИРОСЛАВ ЯНЧЕВ

Кмет на Община Златоград

За Кмет:

Зам. – Кмет на Община Златоград

Елмира Угорлиева – Пехливанова

Заповед за заместване № 113/08.04.2025г.
Изготвил:

Златка Цекова

Директор АПО, ОС и З, той и юрисконсулт
/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

